CELEX: 62019TA0387
Language: mt
Date: 2021-05-12 00:00:00
Title: Kawża T-387/19: Sentenza tal-Qorti Ġenerali tat-12 ta’ Mejju 2021 – DF u DG vs BEI (“Servizz pubbliku – Uffiċjali tal-BEI – Remunerazzjoni – Deċiżjoni li tirrifjuta d-dritt għall-allowance tal-installazzjoni fl-okkażjoni tar-ritorn lejn is-sede – Responsabbiltà”)

5.7.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 263/17
            
         
      Sentenza tal-Qorti Ġenerali tat-12 ta’ Mejju 2021 – DF u DG vs BEI
      (Kawża T-387/19) (1)
      
      (“Servizz pubbliku - Uffiċjali tal-BEI - Remunerazzjoni - Deċiżjoni li tirrifjuta d-dritt għall-allowance tal-installazzjoni fl-okkażjoni tar-ritorn lejn is-sede - Responsabbiltà”)
      (2021/C 263/22)
      Lingwa tal-kawża: il-Franċiż
      
         Partijiet
      
      
         Rikorrenti: DF, DG (rappreżentanti: L. Levi u A. Blot, avukati)
      
         Konvenut: Bank Ewropew tal-Investiment (rappreżentanti: M. Loizou u K. Carr, aġenti, assistiti minn J. Currall u B. Wägenbaur, avukati)
      
         Suġġett
      
      Talba bbażata fuq l-Artikolu 270 TFUE u fuq l-Artikolu 50a tal-Istatut tal-Qorti tal-Ġustizzja tal-Unjoni Ewropea u intiża, minn naħa, għall-annullament, l-ewwel nett, tad-deċiżjonijiet tal-BEI tas-6 ta’ Marzu 2018 u t-28 ta’ Frar 2019 li r-rikorrenti ma jingħatawx il-benefiċċju tal-allowance tal-installazzjoni, it-tieni, tad-deċiżjonijiet tal-BEI tad-19 u s-27 ta’ Marzu 2019 li jikkonfermaw id-deċiżjoni li ma tingħatax l-allowance tal-installazzjoni u li jiċħdu t-talba tagħhom għall-ftuħ ta’ proċedura ta’ konċiljazzjoni, it-tielet, tad-deċiżjonijiet tal-BEI tal-14 ta’ Ġunju 2019 li jikkonfermaw id-deċiżjoni li ma tingħatax l-allowance tal-installazzjoni u, min-naħa l-oħra, għall-kisba ta’ kumpens għad-dannu li r-rikorrenti allegatament sofrew minħabba dawn id-deċiżjonijiet.
      
         Dispożittiv
      
      
                  1)
               
               
                  Id-deċiżjonijiet tal-Bank Ewropew tal-Investiment (BEI) tas-6 ta’ Marzu 2018 u d-19 ta’ Marzu 2019 li DF ma jingħatax il-ħlas tal-allowance tal-installazzjoni prevista fl-Artikolu 5 tal-Anness VII tad-dispożizzjonijiet amministrattivi applikabbli għall-uffiċjali tal-BEI huma annullati.
               
            
                  2)
               
               
                  Id-deċiżjonijiet tal-BEI tat-28 ta’ Frar u s-27 ta’ Marzu 2019 li DG ma jingħatax il-ħlas tal-allowance tal-installazzjoni prevista fl-Artikolu 5 tal-Anness VII tad-dispożizzjonijiet amministrattivi applikabbli għall-uffiċjali tal-BEI huma annullati.
               
            
                  3)
               
               
                  Il-BEI huwa kkundannat iħallas lil DF u lil DG, bħala ħsara għall-kalkolu tal-ammonti, l-allowance tal-installazzjoni prevista fl-Artikoli 5 u 17 tal-Anness VII tad-dispożizzjonijiet amministrattivi applikabbli għall-uffiċjali tal-BEI, miżjuda bl-interessi moratorji, mid-data tal-għoti ta’ din is-sentenza, kkalkolati fir-rata tal-Bank Ċentrali Ewropew (BĊE) miżjuda b’żewġ punti, u sad-data tal-ħlas sħiħ mill-BEI.
               
            
                  4)
               
               
                  Il-kumplament tar-rikors huwa miċħud.
               
            
                  5)
               
               
                  Il-BEI huwa kkundannat għall-ispejjeż.
               
            
         (1)  ĠU C 288, 26.8.2019.